
	Motse wa Batloung e ne e le motse wa Setswana o o neng o sena sepe se se itumedisang, go se sepe se se itumedisang se se kileng sa diragala …

	1 
	
	… go fitlha ka letsatsi lengwe fa go ne go tlholega lesea le le sa tlwaelegang. Mogau o ne a tlholega a tletse meno ka legano!

	2
	
	Baagi ba motse ba ne ba thologela kwa go Mma Mogau go iponela motlholo o.

	3
	
	Mogau o ne a na le monyebo o mogolo, mme a tlisa boitumelo mo motseng.

	4
	
	Morago ga nakwana, batsadi ba ga Mogau ba ne ba lemoga gore e ne e le lesea le le botlhale thata. Fa a ne a le dikgwedi tse thataro, o ne a kgona go tsamaya, go buisa dibuka le go penta ditshwantsho.

	5
	
	Mogau o ne a penta setshwantsho se le sengwe gangwe le gape. Mmagwe o ne a lemoga gore ba ne ba tshwanetse go ya go batla lefelo le le mo ditshwantshong tse.

	6
	
	Ba ne ba tloga kwa motseng wa bona ba simolola loeto lwa bona. Baagi ba ba neng ba rata monyebo wa ga Mogau ba ne ba ba sala morago.

	7
	
	Ba ne ba tsamaya matsatsi a mantsi, ba tsamaya mo gare ga dikgwa,

	8
	
	le go feta dithaba tse dikgolo.

	9
	
	Kwa bokhutlong, ba ne ba goroga kwa lefelong le le kgethegileng la ga Mogau. Le ne le tshwana fela jaaka ditshwantsho tsa gagwe!

	10
	
	Ba ne ba simolola go dira, ba aga motse o mošwa – motse o baagi botlhe ba ona ba neng ba itumetse.

	11
	
	Mogau o ne a bewa mo setulong sa bogosi jwa motse o wa mebalabala fa a godile.

	12
	
	Motse wa segosi wa ga Mogau wa boitumelo o ne wa gola mme wa tuma,  gaufi le kgakala. Mogau e ne e le kgosi e e neng e tlisa monyebo mo baaging ba gagwe.

